
ΑΠΟΦΑΣΕΙ Σ 

Αριθ. 12929 ΕΡΕ (Γ)1193 (1) 

Σύσταση επιτροπών αξιολόγησης προτάσεων Έργου/ 
Πράξης ΠΑΒΕΤ-ΝΕ 2004 στο πλαίσιο του Επιχειρησια¬ 
κού Προγράμματος «Ανταγωνιστικότητα» (ΕΠΑΝ) του 
Γ ΚΠΣ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του Ν. 1256/1982 «Για την πολυθεσία, την πολυαπα- 
σχόληση και την καθιέρωση ανωτάτου ορίου απολαβών 
από το Δημόσιο Τομέα καθώς και για το Ελεγκτικό Συνέ¬ 
δριο, το Νομικό Συμβούλιο του Κράτους και άλλες διατά¬ 
ξεις», όπως τροποποιήθηκε με το άρθρο 33 του Ν. 1326/ 
1983 και αντικαταστάθηκε με το άρθρο 4 του Ν. 2303/1995. 

β.του Ν.1514/1985 (ΦΕΚ 13/Α/8.2.1985) «Ανάπτυξη της 
Επιστημονικής και Τεχνολογικής Έρευνας». 

γ.του Ν.1558/1985 (ΦΕΚ 137/Α/26.7.1985) «Κυβέρνηση 
και Κυβερνητικά Όργανα». 

δ. του Ν. 2362/1995 (ΦΕΚ 247/Α/27.11.1995) «Περί Δη¬ 
μοσίου Λογιστικού, ελέγχου των δαπανών του κράτους 
και άλλες διατάξεις». 


ε. του Ν.2470/1997 (ΦΕΚ 40/Α/21.3.1997) «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες συναφείς διατάξεις». 

στ. του Ν. 2860/2000 (ΦΕΚ 251/Α/14.11.2000) «Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις». 

ζ. του Ν. 2919/2001 (ΦΕΚ 128/Α/25.6.2001) «Σύνδεση 
Έρευνας και Τεχνολογίας με την Παραγωγή και άλλες 
διατάξεις». 

η. του Ν.2954/2001 (ΦΕΚ 255/Α/2.11.2001) «Φορολογι¬ 
κές ρυθμίσεις, αμοιβαία κεφάλαια, συμπλήρωση της χρη¬ 
ματιστηριακής νομοθεσίας και άλλες διατάξεις». 

2. το άρθρο 17του Ν. 3205/2003 (ΦΕΚ 297/Α/ 23.12.2003) 
«Μισθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ .και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις». 

3. Το Π.Δ. 27/1996 (ΦΕΚ 19/Α/1.2.1996) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

4. Το Π.Δ. 274/2000 (ΦΕΚ 225/Α/17.10.2000) «Όροι, 
προϋποθέσεις και διαδικασία χρηματοδότησης (επιχορή¬ 
γησης ή συνδρομής) έργων και προγραμμάτων που υπο¬ 
βάλλονται από βιομηχανικές ή άλλες παραγωγικές μονά¬ 
δες», όπως αυτό τροποποιήθηκε με το Π.Δ. 103/2003 
(ΦΕΚ 96/Α/23.4.2003) και το άρθρο 34 του Ν. 3259/2004 
(ΦΕΚ 149/Α/4.8.2004) «Περαίωση εκκρεμών φορολογι¬ 
κών υποθέσεων, ρύθμιση ληξιπρόθεσμων χρεών και άλ¬ 
λες διατάξεις». 

5. Το Π.Δ. 4/2002 (ΦΕΚ 4/Α/14.1.2002) «Εκτέλεση ενερ¬ 
γειών τεχνικής βοήθειας - στήριξης και διαχείριση των 
αντίστοιχων πόρων» καθώς και την υπ’ αριθμ. 60630/ΕΥΣ 
5671/16.9.2003 εγκύκλιο του Υπουργείου Οικονομίας και 
Οικονομικών «εξειδίκευση της εφαρμογής του Π.Δ. 
4/2002 «εκτέλεση ενεργειών τεχνικής βοήθειας - στήρι¬ 
ξης και διαχείριση των αντίστοιχων πόρων». 

6. Το Π.Δ. 122/2004 (ΦΕΚ 85/17.3.2004) «Ανασύσταση 
του Υπουργείου Τουρισμού». 

7. Την υπ’ αριθμ. 5439/85/14.5.1985 Κοινή Απόφαση 
Υπουργών Οικονομικών και Έρευνας και Τεχνολογίας 
«Σύσταση Ειδικών Λογαριασμών στο ΥΠΕΤ και στους επο¬ 
πτευόμενους από αυτό φορείς για την αξιοποίηση των 

κονδυλίων της έρευνας» όπως τροποποιήθηκε και συ¬ 
μπληρώθηκε με τις με αριθμ. 5056/20.5.1987, 7401/ 
11.5.1988, 570/19.1.1994 και 12739/9.10.2000 όμοιες 
Αποφάσεις. 

8. Την Απόφαση της Επιτροπής της Ευρωπαϊκής Ένω¬ 
σης, με αριθμ. Ο (2001) 550/14.3.2001 με κωδικό 
2000/0Ρ/16/1 /ΡΟ/016 για την έγκριση του Επιχειρησια¬ 
κού Προγράμματος «Ανταγωνιστικότητα» (ΕΠΑΝ). 

9. Την Απόφαση Ένταξης της πράξης «Πρόγραμμα 
Ανάπτυξης Βιομηχανικής Έρευνας και Τεχνολογίας σε 
Νέες Επιχειρήσεις (ΠΑΒΕΤ-ΝΕ 2004)» στο ΕΠΑΝ με αρ. 
πρωτ. ΕΥΔ ΕΠΑΝ 715/Β1/4.3.2-β/305/29.1.2004. 

10. Την υπ’ αριθμ. 3405/22.7.2002 απόφαση του Υπουρ¬ 
γού Ανάπτυξης (ΦΕΚ760/Β/12.6.2003): «Μεταβίβαση αρ¬ 
μοδιότητας ανάθεσης ενεργειών Τεχνικής Βοήθειας στην 
Γενική Γραμματεία Έρευνας και Τεχνολογίας». 

11. Την υπ’ αριθμ. 9713/21.7.2003 απόφαση εκτέλεσης 
έργου με τίτλο: «Ενέργειες της ΓΓΕΤ για την υποστήριξη 
της υλοποίησης του ΕΠΑΝ» όπως τροποποιήθηκε με τις 
υπ’ αριθμ. 14640/7.11.2003 και 9597/3.8.2004 αποφά¬ 
σεις. 

12. Την υπ’ αριθμ. 9761/22.7.2003 απόφαση του Γ ενικού 
Γραμματέα Έρευνας & Τεχνολογίας με θέμα: «Ορισμός 
υπολόγου Διαχειριστή για το έργο Δημοσίων Επενδύσε¬ 
ων με κωδικό 2003ΣΕ01330010 «Ενέργειες της ΓΓΕΤ για 
την υποστήριξη της υλοποίησης του ΕΠΑΝ» της ΣΑΕ 
031/3». 

13. Την συλλογική απόφαση έργου 013/3, Κ.Α. 2003 
ΣΕ01330010 «Δαπάνες Τεχνικής Βοήθειας Στήριξης της 
ΓΓΕΤ για την Υποστήριξη της Υλοποίησης του ΕΠΑΝ» του 
Π.Δ.Ε. της ΓΓΕΤ /Υπ. Ανάπτυξης. 

14. Την Προκήρυξη και τον Ενημερωτικό Οδηγό της 
πράξης «ΠΑΒΕΤ-ΝΕ 2004». 

15. Την ανάγκη αξιολόγησης των υποβαλλομένων προ¬ 
τάσεων στην πράξη, στο πλαίσιο του Γ ΚΠΣ, αποφασί¬ 
ζουμε: 

Συνιστάται στην Γενική Γραμματεία Έρευνας και Τε¬ 
χνολογίας Επιτροπή, ανά θεματική περιοχή αξιολόγησης 
των προτάσεων που υποβάλλονται στο πλαίσιο Έργου/ 
Πράξης ΠΑΒΕΤ-ΝΕ 2004 του ΕΠΑΝ. 

Η Επιτροπή απαρτίζεται από τρία (3) έως πέντε (5) μέλη 
τα οποία ορίζονται με απόφαση του Γενικού Γραμματέα 
Έρευνας και Τεχνολογίας. Τα μέλη της Επιτροπής προ¬ 
έρχονται από το διδακτικό προσωπικό των ΑΕΙ, ΤΕΙ, Ερευ¬ 
νητές των ερευνητικών φορέων και στελέχη του ευρύτε¬ 
ρου παραγωγικού τομέα. Ένα μέλος της Επιτροπής ορί¬ 
ζεται ως κριτής. Το σύνολο των μελών αξιολογεί τις προ¬ 
τάσεις και αποφασίζει περί της αποδοχής ή απόρριψής 
τους, μετά από τεκμηριωμένη πρόταση του κριτή. 

Ο συντονισμός της επιτροπής ανατίθεται σε άτομα που 
υπηρετούν στη ΓΓΕΤ με οποιοδήποτε καθεστώς απασχό¬ 
λησης ή σε εμπειρογνώμονες όπως επίσης και η εισήγη¬ 
ση σχετικά με την αρτιότητα της πρότασης. Χρέη γραμ¬ 
ματέα ασκεί υπηρετών στη ΓΓΕΤ με οποιοδήποτε καθε¬ 
στώς απασχόλησης ή εμπειρογνώμων. 

Η Επιτροπή υποβοηθείται στο έργο της από: 

• Τον Συντονιστή αξιολόγησης έργου ο οποίος έχει την 
ευθύνη αξιολόγησης όλων των προτάσεων που υποβάλ¬ 
λονται στη ΓΓΕΤ (καταγραφή προτάσεων, χρέωση σε ει¬ 
σηγητές, ενημέρωση των κριτών, οργάνωση και σύγκλιση 
σχετικών θεματικών επιτροπών, ενημέρωση των ενδιαφε¬ 
ρομένων επιχειρήσεων κ.λπ). 

• Τον γραμματέα αξιολόγησης έργου ο οποίος καλύ¬ 


πτει την γραμματειακή υποστήριξη εργασιών του συντο¬ 
νιστή αξιολόγησης έργου. 

Ο συντονιστής αξιολόγησης έργου καθώς και ο γραμ¬ 
ματέας προέρχονται από υπηρετούντες στην ΓΓΕΤ υπό 
οποιοδήποτε καθεστώς απασχόλησης καθώς και εμπει¬ 
ρογνώμονες. 

Στην Επιτροπή παρίσταται ένας (1) τουλάχιστον εκπρό¬ 
σωπος του Συνδέσμου Ελληνικών Βιομηχανιών ή της 
Ενωσης Εμπορικών και Βιομηχανικών Επιμελητηρίων, 
χωρίς δικαίωμα ψήφου. 

Η Επιτροπή λειτουργεί εκτός ωραρίου εργασίας. 

Οι αμοιβές των μελών των Επιτροπών, τα έξοδα μετακί¬ 
νησης και διαμονής των θα βαρύνουν τις πιστώσεις του 
έργου ΣΑΕ 013/3, Κ.Α. 2003ΣΕ01330010 του Π.Δ.Ε. της 
ΓΓΕΤ/Υπ. Ανάπτυξης. Τα απαιτούμενα δικαιολογητικά 
πληρωμής είναι τα προβλεπόμενα από τις διατάξεις του 
Π.Δ. 4/2002 και την υπ’ αριθμ. 60630/ΕΥΣ5671/16.9.2003 
Εγκύκλιο του ΥΠΟΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 2004 

Ο ΥΠΟΥΡΓΟΣ 

Δ. ΣΙΟΥΦΑΣ 

-♦- 

Αριθμ. Φ.5/122975 (2) 

Μετεγγραφές φοιτητών και σπουδαστών εσωτερικού. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 1 του Ν. 3282/2004 «Μετεγγραφές φοι¬ 
τητών και σπουδαστών εσωτερικού και άλλες διατάξεις» 
(ΦΕΚΑ'208). 

2. Του Ν. 1910/1944 «Περί κωδικοποιήσεως και συ- 
μπληρώσεως της νομοθεσίας «περί προστασίας των πο¬ 
λυτέκνων» (ΦΕΚ Α' 229), που κυρώθηκε με την υπ’ αριθμ. 
303/1946 Πράξη του Υπουργικού Συμβουλίου, όπως τρο¬ 
ποποιήθηκε και συμπληρώθηκε με τις διατάξεις του Ν. 
860/1979 (ΦΕΚ Α' 2). 

3. Των άρθρων 1 και 10 του Ν. 1897/1999 «Περί απονο¬ 
μής και παροχής βοήθειας σε θύματα τρομοκρατίας, τρο- 
ποποιήσεως διατάξεων του Κώδικα Ποινικής Δικονομίας 
και άλλων διατάξεων» (ΦΕΚ Α' 120). 

4. Των παραγράφων 2, 10 και 13 του άρθρου 34 του Ν. 
2725/1999 «Ερασιτεχνικός και επαγγελματικός αθλητι¬ 
σμός και άλλες διατάξεις» (ΦΕΚ Α' 121), όπως τροποποι¬ 
ήθηκε με την παράγραφο 15 του άρθρου 8 του Ν. 
3207/2003 (ΦΕΚ Α'302). 

5. Της παραγράφου 1 του άρθρου 26 του Ν. 2009/1992 
«Εθνικό Σύστημα Επαγγελματικής Εκπαίδευσης και Κα¬ 
τάρτισης και άλλες διατάξεις» (ΦΕΚ Α' 18). 

6. Της παραγράφου 5 του άρθρου 15 του Ν. 2640/1998 
«Δευτεροβάθμια τεχνική - επαγγελματική εκπαίδευση και 
άλλες διατάξεις» (ΦΕΚ Α' 206). 

7. Του πρώτου εδαφίουτου άρθρου 9του Ν. 2454/1997 
«Ρύθμιση θεμάτων τριτοβάθμιας εκπαίδευσης και άλλες 
διατάξεις» (ΦΕΚ Α' 7). 

8. Της παραγράφου 1 του άρθρου 3 του Ν. 1966/1991 
«Μεταγραφές φοιτητών Α.Ε.Ι., σπουδαστών Τ.Ε.Ι. και άλ¬ 
λες διατάξεις» (ΦΕΚ Α' 147). 

9. Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (ΦΕΚ Α' 137), που προστέθηκε με το 

άρθρο 27 του Ν. 2081/1992 (ΦΕΚ Α' 154), όπως τροπο¬ 
ποιήθηκε με την παράγραφο 2α του άρθρου 1 του Ν. 
2469/1997 (ΦΕΚΑ'38). 

10. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Καθορίζουμε τα ειδικότερα δικαιολογητικά και άλλα συ¬ 
ναφή ή λεπτομερειακά θέματα σχετικά με την εφαρμογή 
των διατάξεων του άρθρου 1 του Ν. 3282/2004 «Μετεγ¬ 
γραφές φοιτητών και σπουδαστών εσωτερικού και άλλες 
διατάξεις» (ΦΕΚ Α' 208), ως ακολούθως: 

Άρθρο Μόνο 

1. Τα δικαιολογητικά που συνοδεύουν την αίτηση που 
υποβάλλουν οι δικαιούχοι μετεγγραφής της παραγρά¬ 
φου 1 του άρθρου 1 του Ν. 3282/2004 (ΦΕΚ Α' 208) είναι 
ειδικότερα τα εξής: 

α) οι πολύτεκνοι γονείς και τα τέκνα πολυτέκνων, πρό¬ 
σφατο πιστοποιητικό οικογενειακής κατάστασης και βι¬ 
βλιάριο ταυτότητας πολυτέκνου νομίμως θεωρημένο από 
την οικεία Πολυτεκνική Οργάνωση (Τμήμα της Συνομο¬ 
σπονδίας) ή την Ανώτατη Πανελλήνια Συνομοσπονδία 
Πολυτέκνων που αποδεικνύει την πολυτεκνική ιδιότητα 
και πιστοποιεί τηνταυτότητα του πολυτέκνου με τις τυχόν 
στο μεταξύ επελθούσες μεταβολές των στοιχείων και της 
οικογενειακής του κατάστασης σύμφωνα με τις διατάξεις 
του άρθρου δεύτερου του Ν. 1910/1944 (ΦΕΚΑ'229). 

Ως πολύτεκνοι θεωρούνται όσοι έχουν τέσσερα (4) του¬ 
λάχιστον ζώντα τέκνα ή θεωρούνται πολύτεκνοι σύμφωνα 
με τις διατάξεις του άρθρου πρώτου του Ν. 1910/1944, 
όπως τροποποιήθηκε και συμπληρώθηκε με τις διατάξεις 
του Ν. 860/1979 (ΦΕΚΑ'2). 

β) οι γονείς και τα τέκνα πολυμελών οικογενειών μέτρια 
παιδιά και οι άγαμες μητέρες με τρία παιδιά, πρόσφατο 
πιστοποιητικό οικογενειακής κατάστασης ή και ληξιαρχι¬ 
κές πράξεις γέννησης. 

Ως πολυμελείς οικογένειες με τρία παιδιά θεωρούνται 
οι οικογένειες που αν και δεν θεωρούνται πολύτεκνες 
σύμφωνα με τις διατάξεις του άρθρου πρώτου του Ν. 
1910/1944, όπως τροποποιήθηκε και συμπληρώθηκε με 
τις διατάξεις του Ν. 860/1979 (ΦΕΚ Α' 2), έχουν τρία (3) 
τουλάχιστον ζώντα τέκνα από νόμιμο γάμο ή νομιμοποιη- 
θέντα ή νομίμως αναγνωρισθέντα ή υιοθετηθέντα, εφό¬ 
σον κανένα από αυτά δεν υπερβαίνει το εικοστό έκτο έτος 
της ηλικίας του. 

Ως άγαμες μητέρες με τρία παιδιά θεωρούνται οι μητέ¬ 
ρες χωρίς σύζυγο που αν και δεν θεωρούνται πολύτεκνες 
σύμφωνα με τις διατάξεις του άρθρου πρώτου του Ν. 
1910/1944, όπως τροποποιήθηκε και συμπληρώθηκε με 
τις διατάξεις του Ν. 860/1979 (ΦΕΚ Α' 2), έχουν τρία (3) 
τουλάχιστον ζώντα γνήσια τέκνα, εφόσον έχουν την απο¬ 
κλειστική ευθύνη διατροφής των τέκνων τους και κανένα 
από αυτά δεν υπερβαίνει το εικοστό έκτο έτος της ηλι¬ 
κίας. 

Για τη συμπλήρωση του ανωτέρω ορίου ηλικίας των τέ¬ 
κνων, ως ημέρα γέννησης θεωρείται η 31η Δεκεμβρίου 
του έτους γέννησης καθενός από αυτά. 

Η ηλικία αποδεικνύεται από το δελτίο αστυνομικής ταυ¬ 
τότητας και, σε περίπτωση αμφισβήτησης, από τη λη¬ 
ξιαρχική πράξη γέννησης που έχει συνταχθεί εντός ενε¬ 
νήντα (90) ημερών απάτη γέννηση. Αν δεν υπάρχει τέτοια 
πράξη, η ηλικία αποδεικνύεται από τα μητρώα αρρένων 
για τους άνδρες και από το γενικό μητρώο δημοτών (δη¬ 


μοτολόγιο) για τις γυναίκες. Αν υπάρχουν περισσότερες 
εγγραφές στο οικείο μητρώο, επικρατεί η πρώτη εγγρα¬ 
φή. Βεβαίωση της ηλικίας ή διόρθωση της εγγραφής με 
οποιονδήποτε άλλο τρόπο ουδέποτε λαμβάνεται υπόψη. 

γ) τα τέκνα των θυμάτων της τρομοκρατίας, πρόσφατο 
πιστοποιητικό οικογενειακής κατάστασης και αντίγραφο 
πράξης συνταξιοδότησης από τον οικείο συνταξιοδοτικό 
φορέα. 

Ως θύματα της τρομοκρατίας θεωρούνται οι έμμισθοι ή 
άμισθοι δημόσιοι λειτουργοί και υπάλληλοι, πολιτικοί ή 
στρατιωτικοί, οι οποίοι εφονεύθησαν ή κατέστησαν πλή¬ 
ρως ανίκανοι για την εκτέλεση των καθηκόντωντους εξαι- 
τίας ή εξ αφορμής τρομοκρατικής πράξης, που έγινε σε 
βάρος τους λόγω της ιδιότητάς τους, ή λόγω της προη¬ 
γούμενης ιδιότητάς τους ως έμμισθων ή άμισθων δημό¬ 
σιων λειτουργών ή υπαλλήλων, πολιτικών ή στρατιωτι¬ 
κών, ή λόγω της κατά τη διάρκεια της ιδιότητάς τους αυ¬ 
τής άσκησης των καθηκόντων τους, και συνταξιοδοτού- 
νται οι ίδιοι ή τα μέλη της οικογένειας τους για το λόγο αυ¬ 
τό σύμφωνα με τις διατάξεις της παραγράφου 1 του άρ¬ 
θρου 1 του Ν. 1897/1990 (ΦΕΚΑ' 120). Ως λειτουργοί και 
υπάλληλοι για την εφαρμογή των διατάξεων αυτών θεω¬ 
ρούνται και οι υπουργοί, βουλευτές, δήμαρχοι, πρόεδροι 
κοινοτήτων, καθώς και τα μέλη των διοικητικών συμβου¬ 
λίων και οι υπάλληλοι των νομικών προσώπων του δημό¬ 
σιου τομέα και των τραπεζών. Οι ανωτέρω διατάξεις 
εφαρμόζονται αναλόγως στους δημοσιογράφους που εί¬ 
ναι μέλη αναγνωρισμένων δημοσιογραφικών ενώσεων, 
στους εκδότες εφημερίδων και περιοδικών καθώς και σε 
όλα τα μέλη των Δ.Σ. δευτεροβάθμιων και τριτοβάθμιων 
συνδικαλιστικών οργανώσεων, εφόσον είναι ασφαλισμέ¬ 
νοι. 

δ) οι απορφανισθέντες από τον ένα ή και από τους δύο 
γονείς φοιτητές ή σπουδαστές που δεν αποτελούν μέλη 
πολυμελών οικογενειών με τρία παιδιά ή δεν θεωρούνται 
τέκνα πολυτέκνων σύμφωνα με τις διατάξεις του άρθρου 
πρώτου του Ν. 1910/1944, όπως τροποποιήθηκε και συ¬ 
μπληρώθηκε με τις διατάξεις του Ν. 860/1979 (ΦΕΚΑ' 2), 
πρόσφατο πιστοποιητικό οικογενειακής κατάστασης ή 
και ληξιαρχικές πράξεις θανάτου. 

Ο μέσος όρος του συνολικού οικογενειακού εισοδήμα¬ 
τος τωντριών (3) τελευταίων οικονομικών ετών προκύπτει 
από τα αντίστοιχα εκκαθαριστικά σημειώματα της αρμό¬ 
διας Δ.Ο.Υ. 

Ως ετήσιο οικογενειακό εισόδημα θεωρείται το συνολι¬ 
κό ετήσιο φορολογούμενο, πραγματικό ή τεκμαρτό, κα¬ 
θώς και το απαλλασσόμενο ή φορολογούμενο με ειδικό 
τρόπο εισόδημα όλων των φορολογούμενων μελών της 
οικογένειας του υποψήφιου, από κάθε πηγή, είτε δηλώνε¬ 
ται χωριστά είτε από κοινού. 

Σε περίπτωση μη υποχρέωσης υποβολής φορολογικής 
δήλωσης υποβάλλεται εκτός από τη σχετική βεβαίωση 
της αρμόδιας Δ.Ο.Υ. για το λόγο μη υποβολής υπεύθυνη 
δήλωση του Ν. 1599/1986 με την οποία δηλώνονται τα 
απαιτούμενα ως άνω στοιχεία, από τα οποία θεμελιώνεται 
ο λόγος απαλλαγής από την υποχρέωση υποβολής φο¬ 
ρολογικής δήλωσης. 

ε) οι φοιτητές ή σπουδαστές που σημειώνουν εξαιρετι¬ 
κές αγωνιστικές διακρίσεις σε ατομικά ή ομαδικά αθλή¬ 
ματα της παραγράφου 2 του άρθρου 34 του Ν. 2725/1999 
(ΦΕΚΑ' 121), βεβαίωση της Γενικής Γραμματείας Αθλητι¬ 
σμού από την οποία να προκύπτει ότι ο αθλητής έχει εγ¬ 
γράφει στον ειδικό πίνακα της παραγράφου 3 του άρθρου 

34 του Ν. 2725/1999, το αγώνισμα στο οποίο διακρίθηκε, 
αν αυτό περιλαμβάνεται στο επίσημο πρόγραμμα των 
Ολυμπιακών Αγώνων, η κατηγορία και ο χρόνος διάκρι¬ 
σης, καθώς και η σειρά προτεραιότητας της διάκρισης 
σύμφωνα με την παράγραφο 3 του άρθρου 34 του Ν. 
2725/1999. Σε περίπτωση που το αγώνισμα διάκρισης εί¬ 
ναι ομαδικό, πρέπει να βεβαιώνεται εκτός των ανωτέρω 
κατά περίπτωση και ότι ο αθλητής συμμετείχε σε περισ¬ 
σότερους από τους μισούς αγώνες της διοργάνωσης και 
η βεβαίωση πρέπει να συνοδεύεται από επικυρωμένα φω¬ 
τοαντίγραφα των φύλλων αγώνων. 

Ως εξαιρετικές αγωνιστικές διακρίσεις που σύμφωνα με 
την παράγραφο 10 του άρθρου 34 του Ν. 2725/1999 επι¬ 
τρέπουν την εισαγωγή των αθλητών που τις σημείωσαν 
στην τριτοβάθμια εκπαίδευση και την εγγραφή τους καθ’ 
υπέρβαση σε οποιοδήποτε τμήμα Πανεπιστημίου ή Τ.Ε.Ι. 
της προτίμησής τους, θεωρούνται: 

- η κατάκτηση 1ης έως και 8ης νίκης σε θερινούς ή χει¬ 
μερινούς Ολυμπιακούς αγώνες. 

- η κατάκτηση 1 ης έως και 6ης νίκης σε Παγκόσμια Πρω¬ 
ταθλήματα ανδρών-γυναικών, νέων ανδρών-γυναικών, 
εφήβων-νεανίδων σε άθλημα ή αγώνισμα αθλήματος που 
καλλιεργείται από αναγνωρισμένες από το Ν. 2725/1999 
ομοσπονδίες ή σε παγκόσμιους σχολικούς αγώνες. 

- η επίτευξη ή ισοφάριση παγκόσμιας επίδοσης αν- 
δρών-γυναικών, νέων ανδρών-γυναικών, εφήβων-νεανί¬ 
δων σε αγώνισμα αθλήματος που καλλιεργείται από ανα¬ 
γνωρισμένες από το Ν. 2725/1999 ομοσπονδίες. 

- η κατάκτηση 1ης έως και 6ης νίκης σε Ευρωπαϊκά 
Πρωταθλήματα ανδρών-γυναικών, νέων ανδρών-γυναι- 
κών, εφήβων-νεανίδων σε άθλημα που καλλιεργείται από 
αναγνωρισμένες από το Ν. 2725/1999 ομοσπονδίες. 

- η επίτευξη ή η ισοφάριση ευρωπαϊκής επίδοσης αν- 
δρών-γυναικών, νέων ανδρών-γυναικών, εφήβων-νεανί¬ 
δων σε αγώνισμα αθλήματος που καλλιεργείται από ανα¬ 
γνωρισμένες από το Ν. 2725/1999 ομοσπονδίες. 

στ) οι φοιτητές ή σπουδαστές που κατακτούν μία από 
τις νίκες σε πρωταθλήματα σκάκι της παραγράφου 1 του 
άρθρου 26 του Ν. 2009/1992 (ΦΕΚ Α' 18), βεβαίωση της 
αναγνωρισμένης από το Ν. 2725/1999 οικείας αθλητικής 
ομοσπονδίας για την επίδοσή τους, θεωρημένη από τη 
Γενική Γραμματεία Αθλητισμού. Σε περίπτωση που το 
αγώνισμα διάκρισης είναι ομαδικό, πρέπει να βεβαιώνε¬ 
ται εκτός από την επίδοση κατά περίπτωση και ότι ο αθλη¬ 
τής συμμετείχε σε περισσότερους από τους μισούς αγώ¬ 
νες της διοργάνωσης και η βεβαίωση πρέπει να συνοδεύ¬ 
εται από επικυρωμένα φωτοαντίγραφα των φύλλων αγώ¬ 
νων. 

Ως νίκες σε πρωταθλήματα σκάκι που σύμφωνα με τις 
ανωτέρω διατάξεις επιτρέπουν την εισαγωγή των αθλη¬ 
τών που τις κατέκτησαν, χωρίς γενικές εξετάσεις, σε 
οποιοδήποτε ανώτατο ή τεχνολογικό εκπαιδευτικό ίδρυ¬ 
μα, θεωρούνται: 

- η 1η, 2η ή 3η νίκη σε ατομικούς αγώνες σε παγκόσμιο 
ή πανευρωπαϊκό πρωτάθλημα ανδρών-γυναικών, εφή¬ 
βων-νεανίδων. 

- η 1η έως 6η νίκη σε ομαδικούς αγώνες πρωταθλήμα¬ 
τος σκάκι σε ολυμπιάδα ανδρών ή γυναικών. 

ζ) οι φοιτητές Τ.Ε.Φ.Α.Α. που κατακτούν μία από τις δια¬ 
κρίσεις σε ατομικά ή ομαδικά αθλήματα του εδαφίου ι'της 
παραγράφου 13 του άρθρου 34 του Ν. 2725/1999, όπως 
τροποποιήθηκε με την παράγραφο 15 του άρθρου 8 του 
Ν. 3207/2003 (ΦΕΚ Α' 302), βεβαίωση της Γενικής Γραμ¬ 


ματείας Αθλητισμού από την οποία να προκύπτει ότι ο 
αθλητής έχει εγγράφει στον ειδικό πίνακα της παραγρά¬ 
φου 3 του άρθρου 34 του Ν. 2725/1999, το αγώνισμα στο 
οποίο διακρίθηκε, αν αυτό περιλαμβάνεται στο επίσημο 
πρόγραμμα των Ολυμπιακών Αγώνων, η κατηγορία και ο 
χρόνος διάκρισης, καθώς και η σειρά προτεραιότητας 
της διάκρισης σύμφωνα με την παράγραφο 3 του άρθρου 
34 του Ν. 2725/1999. Σε περίπτωση που το αγώνισμα διά¬ 
κρισης είναι ομαδικό, πρέπει να βεβαιώνεται εκτός των 
ανωτέρω κατά περίπτωση και ότι ο αθλητής συμμετείχε 
σε περισσότερους από τους μισούς αγώνες της διοργά¬ 
νωσης και η βεβαίωση πρέπει να συνοδεύεται από επικυ¬ 
ρωμένα φωτοαντίγραφα των φύλλων αγώνων. 

Ως διακρίσεις που σύμφωνα με τις ανωτέρω διατάξεις 
επιτρέπουν την εισαγωγή των αθλητών που τις κατέκτη¬ 
σαν στα Τ.Ε.Φ.Α.Α. και την εγγραφή τους καθ’ υπέρβαση 
σε ποσοστό 30% του αριθμού εισακτέων στην ειδικότητα 
του αθλήματος στο οποίο σημείωσαν τη διάκριση, εφό¬ 
σον το τμήμα εισαγωγής τους χορηγεί αυτή την ειδικότη¬ 
τα, θεωρούνται: 

- η 7η ή 8η νίκη σε παγκόσμια πρωταθλήματα ανδρών- 
γυναικών, νέων ανδρών-γυναικών, εφήβων-νεανίδων σε 
άθλημα ή αγώνισμα αθλήματος που καλλιεργείται από 
αναγνωρισμένες από το Ν. 2725/1999 ομοσπονδίες ή σε 
παγκόσμιους σχολικούς αγώνες. 

- η 7η ή 8η νίκη σε ευρωπαϊκά πρωταθλήματα ανδρών- 
γυναικών, νέων ανδρών-γυναικών, εφήβων-νεανίδων σε 
άθλημα ή αγώνισμα αθλήματος που καλλιεργείται από 
αναγνωρισμένες από το Ν. 2725/1999 ομοσπονδίες. 

- η 1η έως και 3η νίκη σε μεσογειακούς αγώνες. 

- η 1η έως 3η νίκη σε Βαλκανικούς αγώνες ανδρών-γυ- 
ναικών και εφήβων-νεανίδων. 

- η 1η έως και 3η νίκη σε πανελλήνιο πρωτάθλημα αν- 
δρών-γυναικών, νέων ανδρών-γυναικών, εφήβων-νεανί¬ 
δων σε άθλημα ή αγώνισμα αθλήματος που καλλιεργείται 
από αναγνωρισμένες από το Ν. 2725/1999 ομοσπονδίες ή 
σε πανελλήνιους σχολικούς αγώνες. 

- η επίτευξη ή η ισοφάριση πανελλήνιας επίδοσης αν- 
δρών-γυναικών σε αγώνισμα αθλήματος που καλλιεργεί¬ 
ται από αναγνωρισμένες από το Ν. 2725/1999 ομοσπον¬ 
δίες. 

- η 1 η έως και 6η νίκη σε παγκόσμια πρωταθλήματα παί- 
δων-κορασίδων σε άθλημα ή αγώνισμα αθλήματος που 
καλλιεργείται από αναγνωρισμένες από το Ν. 2725/1999 
ομοσπονδίες. 

- η 1 η έως και 6η νίκη σε ευρωπαϊκά πρωταθλήματα παί- 
δων-κορασίδων σε άθλημα ή αγώνισμα αθλήματος που 
καλλιεργείται από αναγνωρισμένες από το Ν. 2725/1999 
ομοσπονδίες. 

- η 1η νίκη σε πανελλήνιο πρωτάθλημα παίδων-κορα- 
σίδων σε άθλημα ή αγώνισμα αθλήματος που καλλιερ¬ 
γείται από αναγνωρισμένες από το Ν. 2725/1999 ομο¬ 
σπονδίες. 

η) οι φοιτήτριες Τ.Ε.Φ.Α.Α. που συμμετέχουν σε Ολυ¬ 
μπιακούς Αγώνες με τις εθνικές ομάδες γυναικών ενόρ¬ 
γανης και ρυθμικής γυμναστικής και συγχρονισμένης κο¬ 
λύμβησης, βεβαίωση της αναγνωρισμένης από το Ν. 
2725/1999 οικείας αθλητικής ομοσπονδίας για τη συμμε¬ 
τοχή τους, θεωρημένη από τη Γενική Γραμματεία Αθλητι¬ 
σμού. Σε περίπτωση που το αγώνισμα είναι ομαδικό, πρέ¬ 
πει να βεβαιώνεται εκτός από τη συμμετοχή κατά περί¬ 
πτωση και ότι η αθλήτρια συμμετείχε σε περισσότερους 
από τους μισούς αγώνες της διοργάνωσης και η βεβαίω- 

ση πρέπει να συνοδεύεται από επικυρωμένα φωτοαντί¬ 
γραφα των φύλλων αγώνων. 

Οι ανωτέρω αθλήτριες εγγράφονται σε Τ.Ε.Φ.Α.Α. της 
προτίμησής τους σύμφωνα με την παράγραφο 5 του άρ¬ 
θρου 15του Ν. 2640/1998 (ΦΕΚΑ'206), ανεξάρτητα από 
τη θέση που κατέλαβαν στους Ολυμπιακούς Αγώνες. 

2. Οι δικαιούχοι μετεγγραφής της προηγούμενης πα¬ 
ραγράφου μετεγγράφονται χωρίς ποσοτικό περιορισμό 
και πέραν του συνολικού ποσοστού των κάθε φύσεως με¬ 
τεγγραφών και κατατάξεων που προβλέπεται στην παρά¬ 
γραφο 12του άρθρου 1 του Ν. 3282/2004 (ΦΕΚΑ'208). 

Δικαίωμα υποβολής αίτησης για μετεγγραφή έχουν μό¬ 
νο όσοι βρίσκονται στο πρώτο εξάμηνο των σπουδών 
τους, εκτός ανολόγος μετεγγραφήςτωνπεριπτώσεωνγ', 
δ', ε', στ' και ζ'της προηγούμενης παραγράφου ανακύψει 
μεταγενέστερα. Τα τέκνα πολυτέκνων έχουν δικαίωμα 
υποβολής αίτησης για μετεγγραφή στο πρώτο ή το δεύ¬ 
τερο έτος των σπουδών τους σύμφωνα με την παράγρα¬ 
φο 1 του άρθρου 3του Ν. 860/1979 (ΦΕΚΑ'2). 

3. Οι δικαιούχοι μετεγγραφής της παραγράφου 2 του 
άρθρου 1 του Ν. 3282/2004 (ΦΕΚ Α' 208) υποβάλλουν 
αντίστοιχα εκκαθαριστικά σημειώματα της αρμόδιας 
Δ.Ο.Υ. τωντριών (3) τελευταίων οικονομικών ετών, από τα 
οποία προκύπτει ότι ο μέσος όρος του συνολικού οικογε¬ 
νειακού εισοδήματος δεν υπερβαίνειτο ποσό τωντριάντα 
πέντε χιλιάδων ευρώ. 

Ως ετήσιο οικογενειακό εισόδημα θεωρείται το συνολι¬ 
κό ετήσιο φορολογούμενο, πραγματικό ή τεκμαρτό, κα¬ 
θώς και το απαλλασσόμενο ή φορολογούμενο με ειδικό 
τρόπο εισόδημα όλων των φορολογούμενων μελών της 
οικογένειας του υποψήφιου, από κάθε πηγή, είτεδηλώνε- 
ται χωριστά είτε από κοινού. 

Σε περίπτωση μη υποχρέωσης υποβολής φορολογικής 
δήλωσης υποβάλλεται εκτός από τη σχετική βεβαίωση 
της αρμόδιας Δ.Ο.Υ. για το λόγο μη υποβολής υπεύθυνη 
δήλωση του Ν. 1599/1986 με την οποία δηλώνονται τα 
απαιτούμενα ως άνω στοιχεία, από τα οποία θεμελιώνεται 
ο λόγος απαλλαγής από την υποχρέωση υποβολής φο¬ 
ρολογικής δήλωσης. 

4. Δικαίωμα υποβολής αίτησης για μετεγγραφή υπό τις 
προϋποθέσεις της προηγούμενης παραγράφου έχουν 
από το ακαδημαϊκό έτος 2005 - 2006 και εφεξής μόνο όσοι 
βρίσκονται στο τρίτο εξάμηνο των σπουδών τους και 
έχουν εξεταστεί με επιτυχία σε όλα τα υποχρεωτικά και με 
επιλογή υποχρεωτικά μαθήματα των δύο πρώτων εξαμή- 
νωντου ενδεικτικού ή ατομικού προγράμματος σπουδών, 
όπως προκύπτει από το αντίστοιχο αναλυτικό πιστοποιη¬ 
τικό σπουδών και το θεωρημένο αντίγραφο του προ¬ 
γράμματος σπουδών που χορηγούνται από τη Γραμμα- 
τείατου Τμήματος προέλευσης. 

Ειδικά για το ακαδημαϊκό έτος 2004 - 2005 δικαίωμα 
υποβολής αίτησης για μετεγγραφή έχουν υπό τις ίδιες 
προϋποθέσεις όλοι οι νεοεισαχθέντες φοιτητές ή σπου¬ 
δαστές που βρίσκονται στο πρώτο εξάμηνο των σπουδών 
τους κατά το χρόνο υποβολής της αίτησης, όπως προκύ¬ 
πτει από τη σχετική βεβαίωση εγγραφής που χορηγείται 
από τη Γραμματεία του Τμήματος προέλευσης. 

5. Οι δικαιούχοι μετεγγραφής για τους λόγους της πα¬ 
ραγράφου 2του άρθρου 1 του Ν. 3282/2004 (ΦΕΚΑ'208) 
μετεγγράφονται υπό τις ανωτέρω προϋποθέσεις σε πο¬ 
σοστό 10% ή, για τα Ιδρύματα του Λεκανοπεδίου Αττικής 
και του Νομού Θεσσαλονίκης, σε ποσοστό 5% του αριθ¬ 
μού των εισακτέων στο Τμήμα υποδοχής. Αν ο αριθμός 


που προκύπτει έχει δεκαδικά ψηφία, στρογγυλοποιείται 
προς τα πάνω ή προς τα κάτω προς την αμέσως πλησιέ- 
στερη ακέραιη μονάδα. Αν τα δεκαδικά ψηφία είναι ακρι¬ 
βώς το μισό της μονάδας, η στρογγυλοποίηση γίνεται 
προς τα πάνω προς την αμέσως επόμενη ακέραιη μονά¬ 
δα. 

Για την αποφυγή της υπέρβασης του προβλεπόμενου 
ποσοστού μετεγγραφής, μεταξύ περισσότερων υποψή¬ 
φιων με τις ίδιες προϋποθέσεις προηγούνται όσοι έχουν 
ένα τουλάχιστον αδελφό ή αδελφή που φοιτά ήδη σε Τμή- 
μα Πανεπιστημίου ή Τ.Ε.Ι. που βρίσκεται σε διαφορετική 
πόλη από τον τόπο μόνιμης κατοικίας των γονέων («τρία ή 
περισσότερα σπίτια»), εφόσον από τα αντίστοιχα εκκαθα¬ 
ριστικά σημειώματα της αρμόδιας Δ.Ο.Υ. τωντριών (3) τε¬ 
λευταίων οικονομικών ετών προκύπτει ότι ο μέσος όρος 
του συνολικού οικογενειακού εισοδήματος τους δεν είναι 
μεγαλύτερος του ποσού των πέντε χιλιάδων ευρώ του 
αντίστοιχου μέσου όρου του συνολικού οικογενειακού ει¬ 
σοδήματος των άλλων υποψηφίων. 

Αν υπάρχει ίσος μέσος όρος οικογενειακού εισοδήμα¬ 
τος, για την αποφυγή της υπέρβασης του ποσοστού με¬ 
τεγγραφής λαμβάνεται υπόψη από το ακαδημαϊκό έτος 
2005-2006 και εφεξής ο μέσος όρος της συνολικής βαθ¬ 
μολογίας που έχουν πετύχει οι υποψήφιοι στο Τμήμα 
προέλευσης, όπως προκύπτει από τη διαίρεση του αθροί¬ 
σματος των βαθμών επιτυχίας με το συνολικό αριθμό 
όλων των υποχρεωτικών και με επιλογή υποχρεωτικών 
μαθημάτων που έχουν εξεταστεί με επιτυχία οι υποψήφι¬ 
οι για μετεγγραφή φοιτητές ή σπουδαστές κατά τα δύο 
πρώτα εξάμηνα του ενδεικτικού ή ατομικού προγράμμα¬ 
τος σπουδών. Ο μέσος όρος της συνολικής βαθμολογίας 
προκύπτει με προσέγγιση εκατοστού της μονάδας από το 
αντίστοιχο αναλυτικό πιστοποιητικό σπουδών που υπο¬ 
βάλλουν οι υποψήφιοι και ουδέποτε στρογγυλοποιείται. 

Ειδικά για το ακαδημαϊκό έτος 2004-2005, για την απο¬ 
φυγή της υπέρβασης του προβλεπόμενου ποσοστού με¬ 
ταξύ περισσότερων υποψήφιων με ίσο μέσο όρο συνολι¬ 
κού οικογενειακού εισοδήματος λαμβάνεται υπόψη αντί 
του μέσου όρου της συνολικής βαθμολογίας το σύνολο 
μορίων εισαγωγής που συγκέντρωσαν οι νεοεισαχθέντες 
φοιτητές ή σπουδαστές κατά την τελευταία συμμετοχή 
τους στις εξετάσεις των μαθημάτων που εξετάζονται σε 
εθνικό επίπεδο, όπως προκύπτει σε απόλυτους αριθμούς 
από το σχετικό αντίγραφο του ατομικού δελτίου επιτυ¬ 
χίας που υποβάλλουν οι υποψήφιοι. 

Για την αποφυγή της υπέρβασης του ποσοστού μετεγ¬ 
γραφής των σπουδαστών Τ.Ε.I. που κατανέμονται μεταξύ 
του χειμερινού και του εαρινού εξαμήνου κάθε ακαδημαϊ¬ 
κού έτους γίνεται με απόφαση της Γ ενικής Συνελεύσεως 
του Τμήματος υποδοχής ισοσκέλιση του αριθμού των με- 
τεγγραφομένων σε κάθε εξάμηνο, ώστε ο συνολικός 
αριθμός τους να μην υπερβαίνει το ποσοστό μετεγγρα¬ 
φής επίτου αριθμού των εισακτέων στο Τμήμα υποδοχής. 

6. Εκτός από τα προβλεπόμενα δικαιολογητικά της πα¬ 
ραγράφου 7 του άρθρου 1 του Ν. 3282/2004 (ΦΕΚΑ'208) 
η Γενική Συνέλευση του Τμήματος υποδοχής μπορεί να 
ζητά από τους υποψήφιους για μετεγγραφή φοιτητές ή 
σπουδαστές να προσκομίσουν συμπληρωματικά και 
οποιοδήποτε άλλο πρόσφορο κατά την κρίση της δικαιο- 
λογητικό που αποδεικνύει πέρα από κάθε αμφιβολία τη 
συνδρομή των προϋποθέσεων για την εφαρμογή των δια¬ 
τάξεων του άρθρου αυτού. 

Ο τόπος μόνιμης κατοικίας των γονέων του υποψήφιου 

για μετεγγραφή φοιτητή ή σπουδαστή προκύπτει από το 
σύνολο των δικαιολογητικών (έγγραφα δημόσιας αρχής ή 
εκκαθαριστικά σημειώματα της αρμόδιας Δ,Ο.Υ. ή αντί¬ 
γραφα λογαριασμών οργανισμών κοινής ωφέλειας κ.λπ.) 
που συνοδεύουν την αίτηση που υποβάλλει ο ενδιαφερό¬ 
μενος μαζί με την υπεύθυνη δήλωση του Ν. 1599/1986 για 
την ακρίβεια του περιεχομένου τους. Όλα τα δικαιολογη- 
τικά αυτά πρέπει να διασταυρώνονται και να συνδυάζονται 
μεταξύ τους, ώστε να προκύπτει πέρα από κάθε αμφιβο¬ 
λία ο τόπος μόνιμης κατοικίας των γονέων του ενδιαφερο¬ 
μένου. Σε περίπτωση αντιφάσεων ή αμφισβητήσεων, το 
Τμήμα υποδοχής μπορεί να ζητήσει από τον ενδιαφερό¬ 
μενο να προσκομίσει συμπληρωματικά και οποιοδήποτε 
άλλο πρόσφορο κατά την κρίση του δικαιολογητικό που 
αποδεικνύει τον τόπο μόνιμης κατοικίας των γονέων του 
και αίρει κάθε σχετική αντίφαση ή αμφισβήτηση. Μόνη η 
υπεύθυνη δήλωση των γονέων του ενδιαφερομένου ουδέ¬ 
ποτε λαμβάνεται υπόψη για τη βεβαίωση του τόπου μόνι¬ 
μης κατοικίας τους. 

Οι νεοεισαχθέντες φοιτητές ή σπουδαστές υποβάλ¬ 
λουν αντί του αναλυτικού πιστοποιητικού σπουδών βε¬ 
βαίωση εγγραφής που χορηγείται απάτη Γραμματείατου 
Τμήματος προέλευσης και αντίγραφο του ατομικού δελ¬ 
τίου επιτυχίας που χορηγείται από το Λύκειο του ενδια¬ 
φερομένου. 

Η ιδιότητα αδελφού φοιτητή ή σπουδαστή του υποψή¬ 
φιου προκύπτει από το αντίστοιχο αναλυτικό πιστοποιητι¬ 
κό σπουδών που χορηγείται από τη Γραμματεία του Τμή- 
ματος του οικείου Πανεπιστημίου ή Τ.Ε.Ι. που φοιτά ο 
αδελφός και από το πιστοποιητικό οικογενειακής κατά¬ 
στασης που υποβάλλει ο υποψήφιος. 

Στην υπεύθυνη δήλωση (Ν. 1599/1986) του ενδιαφε¬ 
ρομένου για την ακρίβεια του περιεχομένου των υπο- 
βληθέντων δικαιολογητικών πρέπει να γίνεται ιδιαίτερη 
αναφορά στον τόπο μόνιμης κατοικίας των γονέων του 
και στην πλήρη γνώση των έννομων συνεπειών που 
επέρχονται σε περίπτωση υποβολής ανακριβών, ψευ¬ 
δών ή πλαστών δικαιολογητικών ή αναληθούς υπεύθυ¬ 
νης δηλώσεως. 

7. Οι διατάξεις του άρθρου 1 του Ν. 3282/2004 (ΦΕΚ 
Α'208) για τις μετεγγραφές φοιτητών και σπουδαστών 
εσωτερικού ισχύουν και για τους Έλληνες υπηκόους που 
εισάγονται στο Πανεπιστήμιο της Κύπρου ύστερα από 
συμμετοχή τους στις εξετάσεις των μαθημάτων που εξε¬ 
τάζονται σε εθνικό επίπεδο. 

8. Το συνολικό ποσοστό των κατατάξεων πτυχιούχων 
Πανεπιστημίου και πτυχιούχων ανώτερων σχολών διε¬ 
τούς κύκλου σπουδών διαμορφώνεται για τα Ιδρύματα 
του Λεκανοπεδίου Αττικής και του Νομού Θεσσαλονίκης 
σε ποσοστό 2% και για τα υπόλοιπα Ιδρύ ματα σε ποσοστό 
4 % του προβλεπόμενου αριθμού εισακτέων σε κάθε Τμή- 
μα Πανεπιστημίου ή Τ.Ε.Ι. σύμφωνα με τις διατάξεις της 
παραγράφου 1 του άρθρου 3 του Ν. 1966/1991 (ΦΕΚ Α' 
147). Επιπλέον κάτοχοι πτυχίων Τ. Ε. I. ή ισότιμων προς αυ¬ 
τά κατατάσσονται σε ξεχωριστό ποσοστό 5% επί του 
αριθμού εισακτέων σε κάθε Τμήμα Πανεπιστημίου και κά¬ 
τοχοι πτυχίων ανωτέρων σχολών υπερδιετούς κύκλου 
σπουδών αρμοδιότητας Υπουργείου Εθνικής Παιδείας 
και θρησκευμάτων και άλλων Υπουργείων, καθώς και κά¬ 
τοχοι ισότιμων τίτλων προς αυτά, σε ξεχωριστό ποσοστό 
2% του αριθμού εισακτέων σε αντίστοιχο ή συναφές Τμή¬ 
μα Πανεπιστημίου σύμφωνα με τις διατάξειςτου εδαφίου 
β' της παραγράφου 28 του άρθρου 3 του Ν. 3027/2002 


(ΦΕΚ Α' 152), όπως συμπληρώθηκε με την παράγραφο 7 
του άρθρου 3του Ν. 3255/2004 (ΦΕΚ Α' 138). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 5713 (3) 

Συγκρότηση Υπηρεσιακού Συμβουλίου της Γ ενικής 
Γραμματείας Νέας Γενιάς. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 9 και 11 παρ. 5 και 7 του Ν. 3260/2004 
(ΦΕΚ 151 Α). 

β) Του ΠΔ 274/Ί989 (ΦΕΚ 130/Α/89) «Οργάνωση των 
Υπηρεσιών της ΓΓΝΓ». 

γ) Της παραγράφου Β4 του άρθρου 40 του Ν. 1884/ 
1990 (ΦΕΚδΙ/Α'). 

δ) Του άρθρου 6 του Ν. 2839/2000 (ΦΕΚ 196/Α ) 

ε) Την υπ’ αριθμ. 3020/6.4.1999 απόφαση σύστασης συ¬ 
γκρότησης Πρωτοβάθμιου Υπηρεσιακού Συμβουλίου της 
Γ.Γ.Ν.Γ (ΦΕΚ 355/Β/13.4.1999) 

στ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατί το Υπηρεσιακό Συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε στην Γενική Γραμματεία Νέας Γενιάς 
πενταμελές υπηρεσιακό συμβούλιο αρμόδιο για όλο το 
προσωπικό της Γ.Γ.Ν.Γ ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στο νομό Αττικής με τους 
αναπληρωτές τους. Ένα τουλάχιστον από τα τακτικά μέ¬ 
λη και ένα από τα αναπληρωματικά θα είναι διαφορετικού 
φύλου από τα λοιπά, εφόσον υπάρχει και έχει τις νόμιμες 
προϋποθέσεις. 

β. Δύο αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α'τακτικά μέλη της παρ. 1 ορίζονται 
από την Υπουργό Εθνικής Παιδείας και θρησκευμάτων 
από υπαλλήλους που πληρούν τις προϋποθέσεις να επι- 
λεγούν ως προϊστάμενοι διευθύνσεων σύμφωνα με τις 
διατάξειςτου άρθρου 11 του Ν. 3260/2004. 

3. Τα υπό στοιχείο α' αναπληρωματικά μέλη της παρ. 1 
της παρούσης ορίζονται από την Υπουργό Εθνικής Παι¬ 
δείας και Θρησκευμάτων υπαλλήλους που έχουν επιλεγεί 
ως προϊστάμενοι διευθύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21751 


υπάλληλος με βαθμό τουλάχιστον Γ', με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου 
είναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων με¬ 
τέχουν οι δύο αιρετοί εκπρόσωποι του προσωπικού με 
σύμβαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Νοεμβρίου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην υπ’ αριθμ. ΥΙΟβ/Γ.Π. 82775/19.10.2004 απόφαση 
του Υπουργού Υγείας και Κοινωνικής Αλληλεγγύης, η 
οποία δημοσιεύθηκε στο ΦΕΚ1616/29.10.2004 τεύχος Β', 
γίνεται διόρθωση σφάλματος στο αναγραφόμενο ποσό 
από το εσφαλμένο «ένα εκατομμύριο οκτακόσιες δέκα 
τρεις χιλιάδες εννιακόσια εβδομήντα επτά ευρώ 

(1.813.977) € », στο ορθό «ένα εκατομμύριο εξακόσιες 
τριάντα τρεις χιλιάδες εννιακόσια εβδομήντα επτά 

(1.633.977) €» και στα δύο σημεία που αναγράφεται στην 
απόφαση. 

(Από το Υπ. Υγείας και Κοιν. Αλληλεγγύης) 

• Για τα φωτοαντίγραφα ΦΕΚ σε 0,15 ουίΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοιτι και μέχρι 100 σελίδες σε 5 ουίΌ προσαυξανόμενη 
κατά 1 θυΐΌ ανά 50 σελίδες. 

• Η τιμή πώλησης σε μορφή οά- γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-ΐΌΠΊ διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ϊπΙθγπθΙ : ΗΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίθί, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































